KOHLI
ఉద్యోగాలకు రాజీనామా చేయండి
ముంబయి: టీమిండియాకు బిసిసిఐ షాకిచ్చింది. క్రికెటర్లు ఏ ప్రభుత్వ రంగ కంపెనీల్లో ఉద్యోగం చేయకూడదంటూ కోహ్లీసేనకు బిసిసిఐ నోటీసులు పంపించింది. ఇప్పటికే ఉద్యోగం చేస్తున్న వారు రాజీనామా చేయాలని సూచించింది. బిసిసిఐ తాజా నిర్ణయంతో భారత జట్టులోని పలువురు క్రికెటర్లు ఉద్యోగాలు కోల్పోనున్నారు. టీమిండియా కెప్టెన్‌ విరాట్‌ కోహ్లీతోపాటు శిఖర్‌ ధావన్‌, అజింకే రహానె, ఇషాంత్‌ శర్మ, ఛటేశ్వర్‌ పుజారా, గౌతం గంబీర్‌లు ప్రభుత్వ రంగ కంపెనీల్లో ఉద్యోగులుగా ఉన్నారు. టీమిండియా కెప్టెన్‌ విరాట్‌ కోహ్లీ ఓఎన్‌జిసిలో మేనేజర్‌గా ఉన్నారు. గతంలో ఓఎన్‌జిసి నిర్వహించిన అనేక స్థానిక టోర్నీల్లో ఆడిన సందర్భాలున్నాయి. ఢిల్లీకి చెందిన పలువురు క్రికెటర్లకి ఓఎన్‌జిసి ఉద్యోగావకాశాలు కల్పించింది. వీరేంద్ర సెహ్వాగ్‌, గౌతం గంబీర్‌ లాంటి క్రికెటర్లు ఓఎన్‌జిసిలో గౌరవ ప్రదమైన స్థానాల్లో ఉన్నారు. సుప్రీంకోర్టు నియమించిన పరిపాలన కమిటీ సూచన మేరకే బిసిసిఐ తాజాగా నిర్ణయం తీసుకుంది.